Σκεντερμπέου Κορυτσάς

Ο **Σκεντερμπέου** (Αλβανικά: *Skënderbeu*) είναι ποδοσφαιρικός σύλλογος με έδρα την πόλη της Κορυτσάς στην Αλβανία. Αγωνίζεται στην Κατεγκορία Σουπεριόρε, που αποτελεί την κορυφαία επαγγελματική κατηγορία στη χώρα. Ο σύλλογος πήρε το όνομά του από τον ήρωα της Αλβανίας Γεώργιο Καστριώτη Σκεντέρμπεη. 

Η ομάδα αγωνίζεται στα εντός έδρας παιχνίδια στο Στάδιο Σκεντερμπέου, χτισμένο το 1957 και ανακαινισμένο το 2010 και το οποίο αποτελεί ένα από τα μεγαλύτερα γήπεδα της Αλβανίας, με χωρητικότητα πάνω από 10.000 θεατές.

## Διεθνείς διακρίσεις και πορεία
### 2011–12
Έχει αγωνιστεί μια φορά στα προκριματικά του Τσάμπιονς Λιγκ, τη σεζόν 2011–12, αντιμετωπίζοντας τον ΑΠΟΕΛ, και γνωρίζοντας δύο ήττες σε ισάριθμους αγώνες (0-2, 0-4).

### 2012–13
Στα προκριματικά του 2ου γύρου του Τσάμπιονς Λιγκ τη σεζόν 2012–13 η ομάδα βρέθηκε αντιμέτωπη με την πρωταθλήτρια της Ουγγαρίας, την Ντέμπρετσενι. Κέρδισε εντός έδρας με 1-0 με ένα εξαιρετικό παιχνίδι με πολλές φάσεις, αλλά εκτός έδρας έχασε με 3-0 και αποκλείστηκε.

### 2013–14
Στα προκριματικά του 2ου γύρου του Τσάμπιονς Λιγκ τη σεζόν 2013–14 βρέθηκε αντιμέτωπη με την πρωταθλήτρια ομάδα από το Αζερμπαϊτζάν, τη Νεφτσί Μπακού. Εκτός έδρας έφερε ισοπαλία και εντός έδρας κέρδισε στην παράταση με 1-0.

Στα προκριματικά του 3ου γύρου αντιμετώπισε την πρωταθλήτρια ομάδα από το Καζακστάν, τη Σαχτιόρ Καραγκαντί. Εκτός έδρας έχασε 3-0 και εντός έδρας κέρδιζε από το 30ό λεπτό με 3-0, όπου είχε την ευκαιρία να οδηγήσει τον αγώνα στην παράταση ή και να κερδίσει τον αγώνα, αλλά ένα λάθος του διαιτητή έδωσε σε έναν παίκτη της απευθείας κόκκινη, μένοντας με 10 παίκτες, το οποίο της κόστισε: ο αγώνας θα λήξει τελικά με 3-2 νίκη και αποκλεισμό.

Στα προκριματικά των πλέι-οφ στο Γιουρόπα Λιγκ βρέθηκε αντιμέτωπη με την ουκρανική Τσερνομόρετς της Οδησσού. Εκτός έδρας έχασε 1-0 και εντός έδρας κέρδισε 1-0, οδηγώντας το παιχνίδι στα πέναλτι, όπου έχασε με 6-7. Και έτσι τη σεζόν 2013–14 χάνει μια μεγάλη ευκαιρία να κερδίσει το εισιτήριο για τους ομίλους του Γιουρόπα Λιγκ.

### 2014–15
Στον 2ο προκριματικό γύρο του Τσάμπιονς Λιγκ για την σεζόν 2014–15 αντιμετώπισε την Μπάτε Μπορίσοφ από την Λευκορωσία, όπου με σκορ 1-1 και 0-0 στα δύο παιχνίδια αποκλείστηκε λόγω κανονισμού εκτός έδρας γκολ.

### 2015–16
Την σεζόν 2015–16 η ομάδα κατάφερε για πρώτη φορά στην ιστορία της να βρεθεί σε τελική φάση ευρωπαϊκής διοργάνωσης, αφού εισήλθε σε όμιλο του Γιουρόπα Λιγκ. 

### 2017–18
Την σεζόν 2017–18, ξεκινώντας από τον πρώτο προκριματικό γύρο του Γιούροπα Λιγκ, κατέφερε και ξανά έπαιξε σε όμιλο της διοργάνωσης.

Στις 29 Μαρτίου 2018, η ομάδα τιμωρήθηκε με 10ετή αποκλεισμό από τις ευρωπαϊκές διοργανώσεις με βάση οριστικά στοιχεία για στημένους αγώνες. Στο σύλλογο επιβλήθηκε επιπλέον πρόστιμο 1 εκατομμυρίου ευρώ σε μία από τις σκληρότερες ποινές ευρωπαϊκού συλλόγου.

### Τωρινή κατάσταση
Τις επόμενες δύο αγωνιστικές περιόδους (2018-2019 και 2019-2020 ) η Σκεντερμπέου συνέχισε να πρωταγωνιστεί τερματίζοντας 4η και 3η αντίστοιχα αλλά η έλλειψη εσόδων λόγο του Ευρωπαϊκού αποκλεισμού , το πρόστιμο και εν συνεχεία η Πανδημία COVID 19 οδήγησαν την Σκεντερμπέου στον αγωνιστικό μαρασμό. Την σεζόν 2021-2022 η Σκεντερμπέου υποβιβάστηκε με 26 βαθμούς για πρώτη φορά μετά το 2008. Επέστρεψε την σεζόν 2023-2024 για να τερματίσει στην τέταρτη θέση αλλά να υποβιβαστεί εκ νέου την σεζόν 2024-2025. Ήταν φιναλίστ του Κυπέλλου το 2021 στην πρόσφατη επιτυχία της.

### Ρεκόρ
***Μεγαλύτερη εντός έδρας νίκη:**  Σκεντερμπέου 4–1 Κρουσέιντερς ; 14 Ιουλίου 2015
***Μεγαλύτερη εντός έδρας ήττα:**  Σκεντερμπέου 0–2 ΑΠΟΕΛ ; 13 Ιουλίου 2011
***Μεγαλύτερη εκτός έδρας νίκη:**   Σαν Ζουλιά 0–5 Σκεντερμπέου ; 7 Ιουλίου 2017
***Μεγαλύτερη εκτός έδρας ήττα:**  Σπόρτινγκ Λισαβόνας 5–1 Σκεντερμπέου ; 22 Οκτωβρίου 2015

## Τίτλοι - Διακρίσεις
### [[Πρωτάθλημα ποδοσφαίρου Αλβανίας|Α' Κατηγορία]]
:**Πρωταθλήτρια (8)**: 1933, 2010–11, 2011–12, 2012–13, 2013–14, 2014–15, 2015–16, 2017–18
: Φιναλίστ (3): 1930, 1934, 1976–77

### [[Α΄ Κατηγορία ποδοσφαίρου ανδρών Αλβανίας|Β' Κατηγορία]]
:**Πρωταθλήτρια (4)**: 1975–76, 2004–05, 2006–07, 2022–23
: Φιναλίστ (5): 1978–79, 1981–82, 1985–86, 1994–95, 2008–09

### [[Κύπελλο Αλβανίας (ποδόσφαιρο ανδρών)|Κύπελλο Αλβανίας]]
:**Κυπελλούχος (1)**: 2017–18
: Φιναλίστ (6): 1958, 1964–65, 1975–76, 2011–12, 2016–17, 2020–21

### [[Σούπερ Καπ Αλβανίας]]
:**Νικήτρια (3)**: 2013, 2014, 2018
: Φιναλίστ (4): 2011, 2012, 2015, 2016

## Παραπομπές


## Εξωτερικοί σύνδεσμοι

* Επίσημη ιστοσελίδα (στα Αλβανικά)
* Επίσημη σελίδα στο Facebook
*Λίστα πρωταθλητών Αλβανίας - RSSSF (στα Αγγλικά)
*Λίστα τελικών Κυπέλλου Αλβανίας - RSSSF (στα Αγγλικά)

Κατηγορία:Ιδρύσεις αθλητικών συλλόγων το 1909
Κατηγορία:Κορυτσά

Κατηγορία:Ιδρύσεις ποδοσφαιρικών ομάδων το 1909
Κατηγορία:Ποδοσφαιρικές ομάδες Αλβανίας